दोस्तों चने दाल की बर्फी तो आपने बनाई होगी। आज हम बनायेंगे चने दाल बर्फी की सब्जी जो खाने में बहुत ही ज़ायकेदार होती हम नमका बनायेंगे।

जब भी कभी आपको कुछ समझ ना आएं तो बनाएं ये मज़ेदार चने दाल की बर्फी की सब्जी जो आपके मुहं में पानी ला देगी। अगर आप इस मज़ेदार सब्जी को किसी को बनाकर खिलाएंगे तो वह आपकी तारीफ़ करते-करते नहीं थकेगा।

आवश्यक सामग्री – ingredients for Chana Dal Sabzi

चने की दाल = आधा कप

ज़ीरा = एक टीस्पून

बड़ी इलायची = एक

तेज पत्ता = 2

दालचीनी = एक टुकड़ा

प्याज़ = दो मीडियम साइज़ की चोप कर लें

लहसुन = 5 कलियाँ

हर मिर्च = दो

हींग = एक चौथाई टीस्पून

अदरक-लहसुन का पेस्ट = एक टीस्पून

हल्दी पाउडर = एक टीस्पून

लाल मिर्च पाउडर = एक टीस्पून

धनिया पाउडर = एक टीस्पून

ज़ीरा पाउडर = आधा टीस्पून

टमाटर प्यूरी = आधा कप

नमक = स्वादानुसार

ऑइल = ज़रूरत अनुसार

विधि – how to make Pitod ki Sabzi

चने दाल बर्फी की सब्जी बनाने के लिए सबसे पहले चने की दाल को 4 से 5 घंटे के लिए भिगोकर रख दें। तय समय बाद दाल का सारा पानी निकालकर मिक्सर जार में डाल दें। अब इसमें आधा टीस्पून ज़ीरा, लहसुन, हरी मिर्च और एक चौथाई कप पानी डालकर दाल को पीस लें दाल को दरदरा ही पीसे।

पैन को गैस पर रखे और दो टेबलस्पून ऑइल डालकर गर्म होने दें। तेल गर्म होने पर इसमें एक चौथाई टीस्पून हींग डालकर चलाएं। फिर इसमें पिसा हुआ दाल का पेस्ट डाल दें। मिक्सर जार में थोड़ा सा पानी डालकर हिलाते हुए पैन में डाल दें।

दाल को लगातार चलाते रहे ताकि दाल में कोई गुठली ना बने। अब इसमें एक चौथाई टीस्पून हल्दी पाउडर और स्वादानुसार नमक डालकर चलाते हुए पकाएं। दाल को 8 मिनट तक लगातार चलाते हुए पकाएं। पकने के बाद दाल खुद पैन से अलग हो जायगी जब दाल पैन से अलग होने लगे तो गैस को बंद कर दे।

एक प्लेट को तेल लगाकर ग्रीस कर लें फिर इसमें दाल का मिक्सचर डाल दें। हाथ पर हल्का सा पानी लगाकर दाल को एकसार कर लें। ऐसा करने से मिक्सचर हाथ में चिपकेगा नहीं छुरी से किनारों को स्मूद कर दें ताकि ये देखने में अच्छा लगे।

ठंडा होने पर छुरी से दाल के मिक्सचर को डायमंड आकर में काट लें। आप चाहे तो इसे ऐसे भी खा सकते है ये ऐसे ही खाने में बहुत अच्छा लगता है।

चने दाल बर्फी को शेलो फ्राई करने के लिए पैन में थोड़ा सा तेल डालकर गर्म होने के लिए रख दें। तेल गर्म होने पर पैन में बर्फी के पीस रख दें। थोड़ी देर बाद पलट दें ताकि ये नीचे से भी फ्राई हो जाएँ। दोनों तरफ से बर्फी सिक जाने पर प्लेट में निकाल लें।

सब्जी बनाने के लिए कढ़ाही में 3 टेबलस्पून तेल डालकर गर्म होने के लिए रख दें। तेल गर्म होने पर इसमें आधा टीस्पून ज़ीरा, बड़ी इलायची, तेज़ पत्ता और दालचीनी डालकर कुछ सेकिंड भून लें। फिर इसमें चोप की हुई प्याज़ डालकर चलाते हुए दो से तीन मिनट फ्राई कर लें।

तीन मिनट बाद इसमें एक टीस्पून अदरक-लहसुन का पेस्ट डालकर चलाते हुए दो मिनट पका लें। फिर इसमें आधा टीस्पून हल्दी पाउडर,लाल मिर्च पाउडर, धनिया पाउडर, ज़ीरा पाउडर डालकर चलाते हुए मिला लें।गैस की आंच को स्ली ही रखे।

अब इसमें टमाटर का प्यूरी डालकर चलाते हुए 5 से 6 मिनट पका लें। कढ़ाही को ढक दें हल्की आंच पर टमाटर को मसालों के साथ 7 से 8 मिनट पका लें। तय समय बाद खोलकर देखे हमारे टमाटर अच्छे से भून गये है। अब इसमें दो कप पानी डालकर चलाते हुए मिलाएं। साथ ही नमक भी डाल दें (नमक ध्यान से डाले क्योकि हमने बर्फी में भी नमक डाला है)

ग्रेवी में एक उबाल आने दें ग्रेवी में उबाल आने पर गैस को मीडियम कर दें और इसमें चने दाल की बर्फी डालकर चलाते हुए मिलाएं। 5 मिनट सब्जी को हल्की आंच पर ढककर पका लें तय समय बाद हल्के हाथ से सब्जी को एक बार चला लें।

अब इसमें आधा टीस्पून गर्म मसाला और हरा धनिया डालकर चलाएं। सब्जी को एक मिनट पकाकर गैस को बंद कर दें और कढ़ाही को 5 मिनट के लिए ढककर रख दें। 5 मिनट बाद खोलकर देखे हमारी सब्जी सर्व करने के लिए एकदम रेडी है इसकी ग्रेवी भी थिक हो गई है।

चने दाल की मज़ेदार सब्जी को एक सर्विंग बाउल में निकाल लें। जब भी आपका कुछ स्पेशल खाने का मन करें तो आप चना दाल बर्फी की सब्जी बनाएं ये खाने में बहुत ही यम्मी लगती है।